ગુજરાત રાજ્ય, સંગ્રહાલયની સંખ્યાની દષ્ટિએ ભારતમાં ત્રીજો ક્રમ ધરાવે છે. જોકે ગુજરાતના ઘણા જિલ્લાઓમાં હજી સંગ્રહાલયો નથી. ગુજરાતમાં વિવિધ વસ્તુઓ, વિષયો કે વ્યક્તિવિશેષ સંગ્રહાલયો આવેલાં છે. માનવશાસ્ત્ર અને આદિવાસી સંગ્રહાલયોમાં અમદાવાદમાં ગુજરાત વિદ્યાપીઠમાં, છોટાઉદેપુર, ભૂજમાં ભારતીય સાંસ્કૃતિક દર્શન (કચ્છ), સાપુતારા તેમ જ રાજકોટમાં સૌરાષ્ટ્રની લોકકલા અને સંસ્કૃતિનું સંપદા સંગ્રહાલય છે.